open-index/open-wikipedia-markdown huggingface dataset:
Palderjan (ansambel)

**Palderjan** oli eesti vokaal-instrumentaalansambel, mis tegutses aastail 1975–1979.

Vokaalsolist Tarmo Pihlap saavutas just selles ansamblis suure populaarsuse. Palderjan esines 1978. aastal ka Jugoslaavias.

## Koosseis

### Algkoosseis
*Tarmo Pihlap (laul, kitarr, vibrafon, klahvpillid)
*Vello Jurtom (soolokitarr, mandoliin, flööt, viiul)
*Vello Salumets (basskitarr, laul, suupill)
*Anton Lutt (löökriistad)

### Koosseisu muudatused
*Anton Luti asemele tuli Aleksander Vilipere

## Diskograafia
*Palderjan, 1999. aasta kogumikplaat
Krõll (ansambel)

**Krõll** oli aastatel 1976–1983 tegutsenud Eesti ansambel.

## Algne koosseis
*Uno Kaupmees – vokaal
*Arne Kübar – viiul, kitarr
*Ivo Jääger – basskitarr
*Andres Järvela – löökpillid
* Hendrik Gross – kitarr, steel guitar
Ansambli koosseis muutus aja jooksul, peatselt liitus Paul Oja – viiul, basskitarri mängis hiljem Tauno Õun, elektrikitarri Indrek Tolk. Ansamblis on mänginud ka Vello Salumets.

## Välislingid
*"KÖP. OI, AEGU AMMUSEID... Ansambel Krõll" (raadiosaade, pikkus 45 minutit) Eesti Raadio 1999
*Foto
Palderjan (perekond)

**Palderjan** (*Valeriana*) on taimede perekond palderjaniliste sugukonnast. 

Osade liikide levila on Euroopa, teistel Põhja-Ameerika ning Lõuna-Ameerika (peamiselt Andid).

## Eesti liigid
**Valeriana officinalis* – harilik palderjan (sage)
**Valeriana salina* – randpalderjan (väga haruldane)

## Liigid
**[[Valeriana acutiloba]]* 	
**[[Valeriana arburua]]*
**[[Valeriana arizonica]]*
**[[Valeriana buxifolia]]*
**[[Valeriana californica]]*
**[[Valeriana capitata]]*
**[[Valeriana carnosa]]*
**Valeriana celtica* – alpi palderjan
**[[Valeriana columbiana]]*
**Valeriana dioica* – kahekojaline palderjan
**[[Valeriana edulis]]*
**[[Valeriana occidentalis]]*
**Valeriana officinalis* – harilik palderjan
**[[Valeriana pauciflora]]*
**Valeriana scandens* – roniv palderjan
**[[Valeriana scouleri]]*
**[[Valeriana septentrionalis]]*
**[[Valeriana sitchensis]]*
**[[Valeriana sorbifolia]]*
**[[Valeriana texana]]*
**[[Valeriana tiliifolia]]*
**Valeriana tripteris* – kolmetine palderjan
**[[Valeriana uliginosa]]* 
**[[Valeriana wallichii]]*
Krõll

**Krõll** on Ellen Niidu lasteraamatute tegelane. 

Talle on kuju andnud Edgar Valter.

## Raamatud
*"Krõlliraamat" (1979)
*"Kuidas Krõll tahtis põrandat pesta" (1993)
*"Krõlli värviraamat" (1994)
*"Krõll ja igasugused hääled" (1994)
*"Krõlli pannkoogitegu" (1999)
*"Veel ja veel Krõlliga maal ja veel" (2002)

## Välislingid
*Krõlli pilt ja sünnilugu
Karl Madis

**Karl Madis** (sündinud 23. novembril 1959 Tallinnas) on eesti laulja.

Lauljateed alustas ta lastekooris Ellerhein. Tallinna Pioneeride Palees õppis ta viiulimängu. Popmuusika juurde tuli ta juba koolipäevil, esimesed esinemised solistina olid tal 1975. aastal Tallinna 4. Keskkooli ansambliga. Georg Otsa nimelise Tallinna Muusikakooli estraadiosakonnas õppis ta saksofoni. Lõpudiplomi sai ta 1984. aastal.

Ta valiti 1986. aastal ajakirja Noorus küsitluse järgi eesti populaarseimaks solistiks. Horre Zeigeri orkestriga ja muusikakooli bigbändiga esinemisel laulis ta igihaljast repertuaari. Rohkem tuntakse aga Karl Madist popsolistina. Talle sobivad moodsad tantsurütmid ja ballaadilikud lood. Oma esinemisse toob ta vaheldust suupilli, saksofoni, viiuli, klaveri ja kitarrisoolodega. Karl Madis on laulnud ansamblitega Energi (1978–1979), Mahavok (1982–1984) ja Karavan (1983. aastast).

1994. aastal võttis Karl Madis osa Eurovisiooni finaalvõistlusest, kus ta oli Silvi Vraidi taustalauljaks.

2002. aastal võitis ta Baltic-Nordic Harmonica Festivalil kromaatilise suupilli võistlusel esikoha.

Karl Madis on salvestanud üle 300 laulu. 2004. aastal andis plaadifirma Hitivabrik välja Karl Madise kogumikalbumi "Eesti kullafond" (Karl Madis – 60 Parimat Laulu).

## Isiklikku

Karl Madise vanim laps on meediategelane Carola Madis.

Ta on olnud abielus laulja Kersti Rosenbergiga, kellega tal on kaks poega, Glen Madis (sündinud 1989) ja Carl-Philip Madis, kes oli telesaate "Eesti otsib superstaari" viienda hooaja finalist. 

Tema neljas laps on Karl-Matthias (sündinud 2003) ja viies laps Carl Matheo (sündinud 2023).

## Viited

## Välislingid
*Ametlik koduleht
*Karl Madis mullu saadud insuldist: olen elupäevad teadnud, et ma ei ole igavene. elu24.postimees.ee, 2. märts 2023.
* Merilyn Närep. Karl Madis 63-aastaselt lapse saamisest: insult on märk, et kui mitte nüüd, siis millal elu24.postimees.ee, 10. juuni 2023.
*Karl Madis sünnitusmajas surnud pojast: on kahtlus, et ta võib isegi elada. menu.err.ee, 19. juuni 2023.
Kare Kauks

**Kare Kauks** (sündinud 2. juunil 1961 Kehras) on eesti laulja ja laulupedagoog.

## Muusikutee

Kauks lõpetas Heidy Tamme klassis Georg Otsa nimelise Tallinna Muusikakooli estraadiosakonna. Talle sai omaseks džässilik muusika ja ballaadid. Ta esines kooli bigbändi kontsertidel. Teda saatsid duo Tiit Paulus ja Taavo Remmel ning Ants Ligi oma kvintetiga.

Aastail 1983–1985 esines ta festivalil "Tudengijazz".

1984. aastal algas koostöö Villu Veski ansambliga, kellega esineti ka 1986. aastal Thbilisi džässifestivalil. Sama aasta sügisest on ta ansambli Mahavok solist.

Mahavok võitis 1987. aastal *grand prix*' Tartu Levimuusikapäevadel. Sama aasta suvel võitis Kare Kauks Nõukogude Liidu Vokaalkonkursil Jūrmalas esikoha (lauluga "Mägede hääl").

1980. aastatel oli Kare Kauksi üks väliseid tunnuseid laval peapael, mida hakkas kandma 1987 II poolel. Algselt oli pael valge, aga aja jooksul muutus kandmisest pruuniks. Ta on olnud ka "Vene tänava bigbändi" solist 1990.a.

Pärast abiellumist jäi Kauks aktiivsest lavategevusest eemale. 1990. aastatel salvestas vaid Kauks üksikuid laule ning osales Heini Vaikmaa ja Madis Trossi rokkooperis "Hing ja iha".

2001. aastal mängis Kare Kauks muusikalis "Hüljatud", olles traagilises Fantine'i rollis. Muusikalist pärit laul "Unelm vaid" (orig. "I Dreamed a Dream") püsis pikka aega mitme raadiojaama edetabelites ning Eesti Televisiooni edetabelisaates "7 vaprat". Kriitikud hindasid Kauksi esitust kõrgelt, nimetades seda üheks paremaks rollitäitmiseks terve etenduse kontekstis.

2002. aastal ilmus ansambli Mahavok 20. aastapäeva puhul ka topelt CD-kogumik ansambli parimate lugudega. Ansambel ilmus algkoosseisus lavale ning andis Eestis arvukalt kontserte. Järgnes taas loominguline puhkus, ent alates 2008. aastast oldi taas tihedamalt laval kavaga "Meridiaanid". Värskendatud-uuendatud kava kõlas esmakordselt 2008. aasta suvel Padise kloostris, kui ansambli juht Heini Vaikmaa tähistas 50. sünnipäeva. Ansambel osales mitmes telesaates ("Täna õhtul", ETV 2009) ning andis ridamisi menukaid kontserte. Hiljem loobus Kare Kauks taas lavategevusest ning ansamblis on uued solistid – Anet Vaikmaa ja Ketter Orav.

## Pedagoogitöö

Kare Kauks oli 8 õppeaastat Georg Otsa nimelises Tallinna Muusikakoolis pop-jazzlaulu osakonna õpetaja. Tema käe all on laulmist õppinud teiste seas Koit Toome, Uku Suviste, Evelin Samuel, Janika Sillamaa, Bert Pringi, Marvi Vallaste jpt.

## Isiklikku

Kare Kauks on abielus jurist Indrek Oravaga, neil on kaks täiskasvanud tütart. Tütar Ketter Orav (esinejanimega Kéa) pääses konkursi "Eesti Laul 2016" finaali. Kare Kauks elab Tallinnas.

## Tunnustus
*2024 Valgetähe V klassi teenetemärk

## Viited


## Välislingid
*Eesti Ansamblite Andmebaas
Reet Kromel

**Reet Kromel** (sündinud 10. novembril 1960) on eesti laulja.

Ta on lõpetanud Tartu Muusikakooli koorijuhtimise erialal ja õppinud Tallinna Pedagoogilises Instituudis kultuuriharidustööd aastatel 1980–1983. 

Aastatel 1983–1984 sai ta rohkesti lavakogemusi ansamblis Laine. Džässilauljaks kujunes ta Helmut Aniko ansamblis 1984–1986. Koos esineti džässiüritustel Eestis, aga ka Donetskis, Minskis, Leningradis, Moskvas ja Thbilisis. Kammerlik džässikava valmis koos kitarrist Ants Laigiga. Ta on koostööd teinud Urmas Lattikase kvintetiga ja esinenud Viru Varietee programmis. Reet Kromeli esituses kõlavad omapäraselt tehniliselt nõudlikud *scat*-laulud, aga hingelähedased on talle ka džässiballaadid.

1995. aastal tegi ta koos Antti Indowiga kaasa duetis Ultra-Mid.

## Viited
Ilmenau

**Ilmenau** on linn Saksamaal Tüüringi liidumaal Ilmi kreisis. Asub Tüüringi metsa põhjaserval Ilmi jõe ääres.

Linna on esmamainitud 1273. aastal. 1341. aastal sai asula linnaõigused.

Ilmenau on tuntud klaasitööstuse poolest.

Linnas asub 1894. aastal asutatud tehnikaülikool.

## Viited

## Välislingid

* Ilmenau koduleht
One Goghlection

**"One Goghlection"** on ansambli VanGogh 2000. aastal ilmunud debüütalbum. Albumi andis välja Records 2000.

## Lood
# "More Than Love"
# "Don't Blame Me" 
# "Skunk In Your Head" 
# "If You Believe"
# "Heaven"
# "Afraid In The Dark" 
# "Ooh... Aah... Just A Little Bit" 
# "Hey There"
# "Shape Me" 
# "Dance With An Angel"
# "Blue"

## Välislingid
*Albumist Van Goghi kodulehel
Hammasratas

**Hammasratas** on hammastega ratas, mis tavaliselt kannab üle pöördemomenti teistele hammasratastele või hammastega elementidele.

## Hammasrataste liigitus

### Hammasrataste liigitus hamba kuju järgi

*Evolventhammasrattad
*tsükloidhammasrattad
*Ringjoonelise profiiliga hammasrattad

### Hammasrataste liigitus hammaste paiknemise järgi ratta moodustaja suhtes

*Sirghammastega hammasratas
*Kaldhammastega hammasratas
*Noolhammastega hammasratas
*Kõverjooneliste hammastega hammasratas

## Vaata ka
*Hammasülekanne
*Väikeratas
Whitecollar Blue

**Whitecollar Blue** on Eesti ansambel, mis alustas tegevust 2001. aastal.

Ansambli muusika stiil sarnaneb *[[rock'n'blues]]*.

## Koosseis
*Urmas Kõrgesaar (kitarr, laul)
*Margo Peetsalu (basskitarr)
*Meelis Leis (trummid)
*Toomas Jõks (klahvpillid)
*Indrek Veskimäe (klahvpillid)
Jaanus Nõgisto

**Jaanus Nõgisto** (sündinud 21. jaanuaril 1956) on eesti kitarrist ja režissöör.

Lõpetas 1978. aastal Tallinna Pedagoogilise Instituudi režissöörina. 

Töötanud ETV ja TV3 pearežissöörina ja OÜ Reklaamirebased loovjuhina. 

Aastast 2000 vabakutseline helilooja, muusik ja telespetsialist.

## Muusika
1973. aastal võeti ta ansambli Ruja koosseisu ning temast vanemad bändikaaslased mõjutasid suuresti tema maailmavaadet ja eluhoiakuid kogu järgnevaks eluks.

Ta on mänginud ja loonud muusikat mitmes eesti ansamblis:
* Aatomitriikraud (1972–1973)
* Ruja (1973–1988)
* In Spe (1980–1982)
* Con Amores B (1985)
* Led R 2003
* Jaanus Nõgisto ja Tõnu Timm

## Töö televisioonis
Pärast režissööridiplomi saamist 1978. aastal suunati ta tööle Eesti Televisiooni muusikasaadete toimetusse režissööri assistendiks. 

1982. aasta augustis sai temast Eesti Televisiooni muusika- ja meelelahutussaadete režissöör. Nõgisto on töötanud režissöörina ka RTV-s, TV3-s ja produktsioonifirmas RUUT ning olnud Eesti Televisiooni ja TV3 pearežissöör. 

### Telesaateid
*"Kitarrikool"
*"ERSO stuudiotund"
*"Eesti nüüdiskunst"
*"Me armastame Eestit"
*"Osoon"
*"Laulge kaasa" (saatejuht Reet Linna)
*"Õhtul õhus"
*"Agulipoiss"
*"Bingo Loto"
*"Muusika ja elu"
*"Eesti otsib superstaari", "Su nägu kõlab tuttavalt", "Eesti talent", "Laulupealinn"
*dokumentaalfilmid "Päikesepoiss Risto Joost", "Tallinna Kammerorkester 25 aastat", "Vaba vaimu saadik", "Kirik, tornikell ja linnakodanik"

## Filmid

* "Kaka, kevad ja teised", üks autorimuusika loojatest (2023)

## Isiklikku
Vabal ajal tegeleb ta purjetamisega. Tal on pojad Jan Erik, Joonatan ja Robin ning tütar Roosi Natali. 

## Tunnustus
* 2012 – Valgetähe V klassi teenetemärk

## Viited

## Välislingid
*
Igor Garšnek

**Igor Garšnek** (sündinud 30. juulil 1958) on eesti helilooja ja klahvpillimängija. 

## Elukäik
Garšnek lõpetas 1976. aastal Tallinna 2. Keskkooli, 1982. aastal Tallinna Riikliku Konservatooriumi Eino Tambergi õpilasena ja 1984. aastal Leningradi Konservatooriumi Sergei Slonimski käe all. 

Pärast seda on ta tegutsenud helilooja ja interpreedina, samuti helirežissöörina Eesti Raadios. Aastail 1984–1986 oli ta ka polüfooniaõppejõud Tallinna Konservatooriumis (Eesti Muusika- ja Teatriakadeemia). Igor Garšnek on töötanud ajalehe Sirp muusikatoimetajana.

Garšnek on mänginud ansamblites Synopsis, Data, Ruja (1985–1988), Gild, Aatrium ja Hõim. Alates 2003. aastast mängib ta ansamblis Led R. 

Kuigi Garšnek mängib peamiselt klahvpille, oskab ta mängida ka baritoni, plokkflööti, basskitarri ja kitarri.

Garšnek on kirjutanud kaks sümfooniat; kontserdi elektrikitarrile, rokkansamblile ja sümfooniaorkestrile; kammermuusikat, näiteks "Leinamuusika 21.1.1924" keel- ja löökpillidele (1980); elektroonilist muusikat; rokksuurvorme; teatri- ja filmimuusikat ning pop- ja rokkmuusikat. Peale selle on Garšnek üksi või kaasautorina kirjutanud muusikaõpikuid, samuti on ta raamatu "Roostevaba raamat : Ruja" autor.

Garšnek kuulub aastast 1997 erakonda Isamaa. Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 20 häält ning ei osutunud valituks.

## Teoseid

### Teosed
* "Muusikaõpik IX klassile". Koos Anu Sepa ja Jaak Ojakääruga. 1996, teine trükk 2000.
* "Roostevaba raamat: Ruja [tekstid]". Koos Yoko Alenderi, Margus Kappeli, Jaanus Nõgisto, Rein Rannapi ja Peeter Sauteriga. Tallinn: HyperElwood, 1999.
* "Ruja: must ronk või valge vares". Tallinn: Pegasus, 2010.
* "Õhtumaade muusikalugu. III: 20. sajand". Tallinn: Avita, 2004.

## Tunnustus
* 1997 Eesti Kultuurkapitali helikunsti sihtkapitali aastapreemia (muusikakriitika eesti ajakirjanduses)
* 2017 Valgetähe V klassi teenetemärk

## Isiklikku
Ta on helilooja Anatoli Garšneki poeg. 

## Viited

## Välislingid

* Jaanus Kulli: "Pilliga vihma kätte jäänud Igor Garšnek: "Süntesaator pole mõeldud amfiibinimesele"" Õhtuleht, 14. juuni 2007
Indrek Patte

**Indrek Patte** (sündinud 30. aprillil 1959 Antslas) on eesti muusik. Ta on mänginud ansamblites Linnu Tee, Proov 583, Ruja, Led R, Aatomitriikraud ja FAM.

## Tunnustus
* 1996 Suure Vankri auhind
Toyota mudelite loend

''Siin on loetletud autotootja Toyota mudeleid. 

* Toyota 2000GT
* Toyota 4Runner
* Toyota Auris
* Toyota Avensis
** Toyota Avensis Verso
* Toyota Aygo
* Toyota C-HR
* Toyota Caldina
* Toyota Camry
* Toyota Carina
* Toyota Celica
** Toyota Celica Supra (MKI, MKII)
* Toyota Coaster
* Toyota Comfort
* Toyota Corolla
** Toyota Corolla Verso
* Toyota Crown
* Toyota Hiace
* Toyota Hilux
* Toyota Land Cruiser
**Toyota Land Cruiser 150 
* Toyota MR2
* Toyota Matrix
* Toyota Mirai
* Toyota Model F
* Toyota Platz
* Toyota Premio
* Toyota Previa
* Toyota Prius
* Toyota Proace
** Toyota Proace Verso
* Toyota Proace City
** Toyota Proace City Verso
* Toyota Sports 800
* Toyota Supra 
* Toyota Vios
* Toyota Voltz
* Toyota Yaris
Odintsovo

**Odintsovo** on linn Venemaal Moskva oblastis, Odintsovo rajooni keskus. Asub 25 km Moskvast läänes.

Odintsovo küla on esmamainitud 1627. aastal. Linnaõigused sai 1957. aastal.

Enamik linna elanikke käib tööl Moskvas. Peamised tööstusharud on keemiatööstus ja masinatööstus.

## Viited

## Välislingid

*http://www.odintsovo.info/
*http://www.odin.ru/
Palamuse vald

**Palamuse vald** oli vald Jõgeva maakonnas 1991. aastast. 2017. aastal ühines Palamuse vald Eesti omavalitsuste haldusreformi käigus Jõgeva vallaga.

Vald asus Tallinnast umbes 180 km, Tartust 40 km kaugusel. Valla pindala oli 216 km², seal elas 2016. aastal 2177 elanikku.

Vallavalitsus asus valla keskuses Palamuse alevikus aadressil Kooli 4. Vallavanem oli alates 31. mai 2016 Rait Persidski ja volikogu esimees alates 28. juuni 2016 Terje Rudissaar.

Vallas oli üks alevik (Palamuse) ja 25 küla: Eerikvere, Ehavere, Imukvere, Järvepera, Kaarepere, Kaiavere, Kassivere, Kivimäe, Kudina, Luua, Mullavere, Nava, Pikkjärve, Praaklima, Raadivere, Rahivere, Ronivere, Sudiste, Süvalepa, Toovere, Vaidavere, Vanavälja, Varbevere, Visusti ja Änkküla.

Vallas oli kaks kooli: Oskar Lutsu Palamuse Gümnaasium ja Luua Metsanduskool, mis on õpetanud metsandust 1948. aastast. Vallas oli lasteaed Nukitsamees.

## Viited
Auvergne

**Auvergne** [ov'ernj] oli piirkond (1. järgu haldusüksus) Prantsusmaa keskosas.

Piirkond hõlmas Keskmassiivi põhjaosa.

## Ajaloost
Piirkond jagunes neljaks departemanguks: Allier, Cantal, Haute-Loire ja Puy-de-Dôme.

*Basse-Auvergne* (Alam-Auvergne, oksitaani keeles Auvèrnha-Bassa) ehk Bas Pays d'Auvergne oli keskajal käibinud jaotuse kohaselt osa, mis hõlmab Puy-de-Dôme'i, Brivadois' (Brioude'i) piirkonna  Haute-Loire'is ja umbes viiskümmend linna Allier' lõunaosas.

*Haute-Auvergne* (Ülem-Auvergne) vastas ligikaudu tänapäevasele Cantali departemangule.

2016. aastal liideti Auvergne'i ja Rhône-Alpesi piirkond Auvergne-Rhône-Alpesi piirkonnaks.

## Viited

## Välislingid
*Piirkonna koduleht
Nord-Pas-de-Calais

**Nord-Pas-de-Calais** [n'oor-padökal'ee] oli piirkond (1. järgu haldusüksus) Prantsusmaa põhjaosas. Ta piirnes kirdes ja idas Belgiaga.

Piirkond jagunes kaheks departemanguks: Nord ja Pas-de-Calais.

2016. aastal liideti Nord-Pas-de-Calais' ja Picardie piirkond Hauts-de-France'i piirkonnaks.

## Viited
Rockstar Games

**Rockstar Games** (tuntud ka kui **Rockstar** või **R***) on videomängude tootja, mis kuulub mängude avaldajale Take Two Interactive'ile. Firma tuntuimad tooted on sarjad "Grand Theft Auto" ja "Midnight Club".

Rockstar Gamesi lõid 1998 New Yorgis Sam Houser, Terry Donovan, Dan Houser, Jamie King ja Gary Foreman.

## Rockstari stuudiod

## Mängud

## Viited

## Välislingid
* Rockstar Games
* RockstarWatch
Vladimir Dal

**Vladimir** Ivanovitš **Dal** (ka: Dahl, *Владимир Иванович Даль*; 22. november (10. november vana kalendri järgi) 1801 Luhansk – 4. oktoober (22. september vana kalendri järgi) 1872 Moskva) oli vene leksikograaf, mahukaima vene keele sõnaraamatu autor.

Vladimir Dali isa oli taani arst Johan Christian von Dahl. Dal teenis vene mereväes ning õppis seejärel meditsiini Tartu ülikoolis. Aastal 1832 avaldas ta oma esimese muinasjutukogu. Aastal 1838 valiti ta Venemaa Teaduste Akadeemia liikmeks.

Dal sõbrustas ka Aleksandr Puškiniga, kes värsistas mõned tema muinasjutud.

Tema peateos, vene keele seletav sõnaraamat (*Толковой словарь живого великорусского языка*) ilmus 1863–1866 neljas köites.

UNESCO kuulutas 2000. aasta Rahvusvaheliseks Vladimir Dali aastaks.

Vladimir Dal on maetud Moskva Vagankovo kalmistule.

## Kirjandus
* Sergei Issakov, "Vladimir Dal ja Tartu" – Edasi 4. oktoober 1972, lk 4
* Jüri Šumakov, "Tartu-peatükk V. Dali elus. Kirjaniku ja teadlase 100. surma-aastapäeva puhul" – Looming 1972, nr 10, lk 1731–36
* Геннадий Кузнецов, "И только души их, как свечи: очерки о русской Прибалтике". Тарбеинфо – Русский телеграф, Таллинн 2003, lk 86–101
* Suzanne Héral, "Neli avaldamata Karl Knorre kirja Vladimir Dalile", tõlkinud Tõnu Viik – Akadeemia 2012, nr 4, lk 645–661
Pimestiku

**Pimestiku** on küla Ida-Viru maakonnas Narva-Jõesuu linnas.

Enne Eesti omavalitsuste haldusreformi 2017. aastal kuulus küla Vaivara valda.

Pimestiku külas elas Eesti 2000. aasta rahvaloenduse andmeil kaheksa elanikku.

## Ajalugu
Pimestiku küla maid läbib ka nõndanimetatud Rootsi kants, mille Vene sõdalased 1704. aastal põhjasõja ajal kaitseks rajasid. 
 
Pimestiku küla ajaloo alguseks võib lugeda aega, kui Vaivara parun Karl von Arpshofen kinkis oma toapoisille Mart Sirenile talu üksikus kohas Narva lahe kaldal. Pimestiku küla (*Streigesinde*) nime on esmamainitud 1850. aastal Vaivara IX revisjoni kirjetes. Vaivara X revisjoni ajal 1858. aastal elas külas juba neli perekonda, kokku 38 inimest.

1859. aastal avastati Aaduvälja talu maadelt osaliselt säilinud muinasaegsed kivikalmed, mis võeti kaitse alla.

Pärast I maailmasõda jäi külla ainsana alles Kivisõerdi talu. Vabadussõja lõppedes jaotati küla maad asundustaludeks ja külla asus elama kümme perekonda. 

Pimestiku küla maadelt Mummussaares leiti 1939. aastal pronksiaegne aasaga õõskirves, mis on meie aladel unikaalne.

1944. aastal aprilli algul, kui rinne Sinimägedele lähenes, tuli küla maha jätta. 1943. aasta sügisest ehitasid Wehrmachti pioneeriväeosad seal kaitseks Tannenbergi liini, mis kulges mere äärest Mummussaarest üle Sinimägede ja sealt läbi Alutaguse soode Peipsi põhjarannikuni.

Pärast Sinimägede lahinguid tuli külla tagasi ainult viis perekonda. Tänapäeval on küla veelgi väiksem: seal on neli majapidamist.

## Muistendid
*Pimestiku ja Mummusaare vahel olevat Kalevipoja vestitasku kivi. Suur kivi. Taheti ära lõhkuda, aga ei saadud. Ridakülast viib tee sinna.* (EKRK I 11, 95 (4) < Jõhvi raj, Toila — A. Rõõm (1955).)

## Vaata ka
*Pimestiku suurkivi

## Viited

## Kirjandus
* Virve Orav "Matkateed Narva lähistel ehk Vaivara radadel", Tallinn, Olion, 1991.

## Välislingid
*Pronkskirves
Call of Duty 2

**"Call of Duty 2"** on FPS-mäng (esimeses isikus tulistamismäng), mis on mängu "Call of Duty" järg. 

Tegemist on sõjamänguga, mis matkib relvavõitlust Teises maailmasõjas.
 
Mängus on kolm kampaaniat: mängija saab olla Punaarmee, Briti armee või Ameerika Ühendriikide armee sõdur.

Mäng tunnistati ajakirja [digi] lugejate poolt 2005. aasta parimaks esimeses isikus tulistamismänguks.

Mängusarja järgmine osa "Call of Duty 3" anti välja 2006. aasta sügisel.

## Välislingid
*Ametlik koduleht
*callofduty.ee – Eesti "Call of Duty" mängusarja kommuun
*"Call of Duty 2 Tweak Guide" TweakGuides.com
Call of Duty: United Offensive

**Call of Duty: United Offensive** on lisapakk FPS-mängule Call of Duty. Selle tootis Gray Matter Interactive koos Pi Studios-ga ning avaldajaks oli Activision. PC versioon avaldati 14. septembril 2004. aastal. Sõjamäng simuleerib relvavõitlust Teises maailmasõjas.

## Nõuded arvutile
Intel Pentium III või AMD Athlon 800 MHz protsessor.

## Välislingid
* Ametlik Call of Duty: United Offensive leht
* Ametlik Call of Duty leht
* callofduty.ee – Eesti Call of Duty seeria komuun
* CoDJumper.com – CoDJumper.com leht
* Suur Call of Duty fännileht
* IGN PC ülevaade
* Call Of Duty serverid
* Infinity Ward foorumid
* Planet Call of Duty
* Call of Duty: United Offensive MobyGamesis
* CoDJumper.pl – CoDJumper leht (poola keeles)
* .MAP Call of Duty
Handid

**Handid** on Venemaal elav soome-ugri rahvas.

Enesenimetus on läänepoolsetel hantidel *hantõ*, idahantidel *kantõk*.

2010. aasta rahvaloenduse andmetel elas Venemaal 30 943 hanti. Handi keele oskajaid oli Venemaal 2010. aasta rahvaloenduse tulemuste põhjal aga 9584.

Venelased nimetasid hante enne 1930. aastaid ostjakkideks (*остяки*): see nimetus käibib mõnes keeles erialakirjanduses kohati tänapäevani. Handid ise peavad nimetust "ostjak" aga solvavaks, kuna vene keeles kasutatakse tänapäevalgi põlisrahvaste vananenud nimetusi nende halvustamiseks. 14. sajandini nimetati hante ja mansisid ehk obiugri rahvaid ühise nimetusega "jugralased".

Antropoloogiliselt esindavad handid uurali rassi, üle poole nende rassitunnustest on mongoliidsed.

Handid kuuluvad riiklikult tunnustatud Venemaa väikesearvuliste põlisrahvaste hulka.

On eristatud kolme handi etnilist rühma: 
* põhjahandid (Obi alamjooks ja lisajõed), 
* lõunahandid (Irtõši alamjooks, Konda, Demjanka), 
* idahandid (Obi keskjooks Pimist Vasjuganini). 

Neil kolmel rühmal on erinev murre/keel, enesenimetus, elatusala ja materiaalne kultuur. Peale selle on etnilisi rühmi jagatud ka jõgikonniti väiksemateks sotsiaalseteks üksusteks, näiteks Vasjugani, Tromjogani, Vahhi, Kazõmi, Jugani, Ljamini, Pimi ja teised handid); need üksused on üksteisest üsna eraldatud.

## Vaata ka
*Handi-Mansimaa
*Handi keel
*Handi kirjandus
*Varesepäev
*Torum Maa 
*Metsaneenetsid

## Viited

## Kirjandus
* Tõnu Seilenthal, Handid ja retk nende juurde, Keel ja Kirjandus, 1969, nr 4, lk 228-231
## Välislingid
* "Art Leete: Obi ugri sõjakunsti kujunemine ja hiilgus" ERR, 21. aprill 2024
* Jaanus Piirsalu, "Hõimurahvastel külas: handi õpetaja teab, et tema rahva keel hääbub", Eesti Päevaleht, 21. juuni 2008
*http://www.erm.ee/?lang=EST&node=486&parent=83
Grand Theft Auto: San Andreas

**"Grand Theft Auto: San Andreas"** on videomäng, mille tootis Rockstar North ja mida levitas Rockstar Games. See on kolmas 3D-mäng "Grand Theft Auto" mängusarjas; kui kaasa arvata teised "Grand Theft Auto" mängud, on see seitsmes osa.

## Sisu
Sündmustik toimub 1990. aastate alguses. Mängija kontrollib peategelast Carl J. Johnsonit, kes on 20. eluaastates mustanahaline. Ta saabub Los Santose linna pärast oma ema surma, leiab vastuolud oma perekonnas ja oma vanas jõugus ning on sunnitud neid lahendama. Loo alguses peab CJ oma venna Sweetiga suhteid taastama hakkama. Ta aitab oma jõugu, Grove St Families taas jalule. Kuid kahjuks reedavad CJ ja Sweeti, Big Smoke ja Ryder, kes on seotud vendade ema mõrvaga. Pärast pikka uurimist ja tegutsemist saab CJ sellest teada ja tapab nii Ryderi kui ka Big Smoke'i. Mäng on üsna lähedane päris eluga. Mäng isegi lõpeb 1990. aastail toimunud Los Angelese mässuga. Mäss toimus selle tõttu, et üks politseinik mõisteti kohtus õigeks korruptsiooni eest, nii ka mängus. Mängus on kolm linna: Los Santos (põhineb Los Angelesel), San Fierro (San Francisco) ja Las Venturas (Las Vegas). Ka fiktiivne San Andrease osariik põhineb suuresti Californial.

## Sõidukid
Mängus on kokku 200 sõidukimudelit. Uute sõidukitena on jalgratas, kombain, tänavapuhastus sõiduk, hõljuk, haagiselamu ja palju muud. Kui eelmistes versioonides olid ainult üksikud lennumasinad ja neile oli raske ligi pääseda, siis selles versioonis on kokku 11 lennukit ja 9 helikopterit. Lisaks on rongid, millega mängija saab sõita linnade vahel. San Fierro linnas sõidavad ka trammid.

## Modifikatsioonid
### Mitmikmäng

Ametliku mitmikmängu puudumise tõttu on fännid selle võimaldamiseks loonud modifikatsioonid "Multi Theft Auto" (MTA) ja "San Andreas Multiplayer" (SA-MP).

## Välislingid
* "San Andrease" koduleht
* GTASanAndreas.net – GTA Network
* GTA Warehouse – fännileht
* GTA-SanAndreas.com
* Multi Theft Auto
Salta provints

**Salta provints** on Argentina 1. järgu haldusüksus. Asub riigi põhjaosas. Piirneb läänes Tšiiliga, põhjas Boliivia ja Paraguayga.

Provints jaguneb 23 kohalikuks omavalitsuseks.

## Viited

## Välislingid

*Salta provintsi koduleht
*Turismileht


File:Salta-Square2.jpg
File: Cable Car to the Cerro San Bernardo - Salta - Argentina.jpg
File: Tren a las nubes cruzando Viaducto la Polvorilla.jpg
File: Argentine vineyard and mountains..jpg
File:Tour to the Quebrada de las Conchas.jpg
File: Quebrada de las Flechas - Argentina.jpg
File:Iruya 1.jpg
File: Salinas Grandes 052.JPG
File:Cachi 01.jpg
File:Camino a Cachi.jpg
Grand Theft Auto: Vice City

**"Grand Theft Auto: Vice City"** on "Grand Theft Auto" mängusarja neljas arvuti- ja videomäng. "GTA: Vice City" kasutab "Grand Theft Auto III" muudetud mängumootorit ning pakub sarnaselt sellega suurt maastikku, elanikkonda, ehitisi ja sõidukeid (autod, mootorrattad, paadid, helikopterid ja lennukid).

Mäng leiab aset väljamõeldud linnas Vice Citys, mille eeskuju on Floridas asuv Miami. Mängu välimus, eriti riietus ja sõidukid, peegeldavad (ning mõnikord ka naeruvääristavad) 1986. aasta keskkonda. Mängu peategelane on Tommy Vercetti, kes vabaneb vanglast Liberty Citys ("GTA III" tegevuspaik). Tema eesmärk on saada raha Sonnyle tagasi ja leida inimesed, kes lavastasid ta süüdi.

Mängu loojad on muu hulgas saanud inspiratsiooni filmist "Scarface" ("Arminägu", 1983) ja telesarjast "Miami Vice".

On olemas modifikatsioon "Vice City Multiplayer" ("VCMP"), mis lisab mitme mängija režiimi kuni 100 mängijat serveri kohta. Sellel on väike, kuid aktiivne kogukond.

## Viited

## Välislingid
* Ametlik koduleht
* GTAGaming
* GTA Domain – "GTA:VC" informatsioon
* The GTA Place
* GTA Warehouse
Paraguay jõgi

**Paraguay** on jõgi Lõuna-Ameerikas. Saab alguse Brasiilias Mato Grosso platool. Voolab lõunasse. Mööda jõge kulgeb Paraguay ja Brasiilia piir. Edasi voolab põhjast lõunasse läbi Paraguay. Jõe ääres asub Paraguay pealinn Asunción. Paraguay jõgi on ka Paraguay ja Argentina piirijõgi enne suubumist Paraná jõkke.

Jõe pikkus on 2549 km ja valgla 1 150 000 km².

Suuremad lisajõed on Cuiabá jõgi, Pilcomayo ja Bermejo.
Itaalia peaminister

**Itaalia peaminister** (õieti **Ministrite Nõukogu esimees**; itaalia keeles: *Presidente del Consiglio dei ministri*) on Itaalia konstitutsiooni artiklite 92, 93, 94, 95 ja 96 järgi tegutsev Itaalia valitsuse juht. Itaalias kuulub täidesaatev võim ministrite nõukogule, mida juhib peaminister. President määrab peaministri ja tema ettepanekul ka valitsuse liikmed. Valitsusel peab olema ametisse astumisel parlamendi mõlema koja toetus. Oma tegevuses on valitsus vastutav parlamendi ees, tema tegevus lähtub reeglina parlamendi enamuse tahtest.

Itaalia keeles on peaminister "primo ministro", kuid Itaalias kutsutakse teda otsetõlkes Ministrite Nõukogu esimeheks. Teiste riikide peaministreid kutsutakse Itaalias siiski tiitliga *primo ministro*.

Aastatel 2006–2008 oli peaminister Romano Prodi, endine Euroopa Komisjoni president ja vasaktsentristliku koalitsiooni liider.

Ühendatud Itaalia ajaloo noorim peaminister oli Matteo Renzi, kes pidas seda ametit aastatel 2014–2016.

22. oktoobrist 2022 on peaminister Giorgia Meloni. Enne teda oli 13. veebruarist 2021 Itaalia peaminister Mario Draghi, endine Euroopa Keskpanga president. 

## Vaata ka

*Itaalia valitsusjuhtide loend
## Viited

## Välislingid
* Koduleht (Itaalia keeles)
Jakob Martin Sommer

**Jakob Martin Sommer** (22. november 1860 Silla küla, Uhtna vald – 27. detsember 1897 Tallinn) oli eesti kirjanik ja haridustegelane.

Ta sündis Sämi Sillal. Alghariduse sai oma isalt, seejärel õppis kolm aastat Pikaristil, andis Tallinnas ära kooliõpetaja eksami. Töötas õpetajana Pikaristi, Põlula ja Tudu vallakoolides. 1880. aastal sooritas ta Tallinnas eraalgkooliõpetajat eksami ning siirdus Viru-Roelasse kooliõpetajaks. 1882. aasta lahkus Tallinna, kus elatus juhuslikest tõlketöödest ja tundide andmisest. Järgmisel aastal oli jälle lühemat aega kooliõpetaja, seekord Peterburi Jaani kiriku koolis. 1884–1887 töötas õpetajana Kose kihelkonnas Rooküla Nõmmemõisas. 1887–1890 pidas J.M.Sommer Tallinnas pansionaadiga erakooli, mis valmistas õpilasi ette gümnaasiumidesse astumiseks. 

Kuigi Sommer pidas paljusid ameteid ja töötas pingeliselt, ei pääsenud ta majanduslikust viletsusest. See laostas ta tervise. 1890. aastal tabas teda vaimuhaigus, millest küll paari aasta möödudes sedavõrd paranes, et võis taas Peterburi eesti koolis töötada. Kuid 1895. aastal haigestus ta uuesti ning 1897. aasta 27. detsembril lõpetas ta ise Seewaldi vaimuhaiglas oma elu.
Grand Theft Auto III

**"Grand Theft Auto III"** (GTA III) on arvuti- ja videomäng. See on "Grand Theft Auto" mängusarja viies mäng ja neist esimene PlayStation 2-le. "Grand Theft Auto III" on ka esimene GTA osa, mis kasutab 3D-graafikat.

## Sisu
Avatud maailmaga mäng keskendub kurjategija Claude'ile, kes peab töötama end üles linna Liberty City kuritegevusredelil. Mäng toimub ligikaudu GTA III väljaandmise ajal 22. oktoober 2001 Liberty Citys (New York).
"Grand Theft Auto" mängusarja järgmine osa on "Grand Theft Auto: Vice City".

## Välislingid
* Rockstar Gamesi ametlik "Grand Theft Auto III" veebileht
* Projekt: GTA eestikeelseks. GTA III-le eesti keele tugi
Giuliano Amato

**Giuliano Amato** (sündinud 13. mail 1938 Torinos) on Itaalia poliitik. Ta on olnud kaks korda Itaalia peaminister: aastatel 1992–1993 ja 2000–2001. 

Ta oli Euroopa Konvendi asepresident ja tegeles Euroopa Põhiseadusliku leppe väljatöötamisega. Tema hüüdnimi on *dottor Sottile* (tähendab nii "Dr. Peenike" kui ka "Dr. Peen", mis vihjab nii tema füüsilisele välimusele kui ka peenele poliitilisele vaistule). 

Aastatel 2006–2008 oli ta Romano Prodi valitsuses siseminister.
Honda Center

**Honda Center** (varem ka **Arrowhead Pond of Anaheim**) on mitmeotstarbeline siseareen Anaheimis Ameerika Ühendriikides. 
See on Lõuna-California üks peamisi meelelahutus- ja spordikeskusi. Honda Centeris toimuvad kontserdid, spordiüritused ja perepäevad. 60 500 m² suurune areen on NHL-i jäähokimeeskonna Anaheim Ducks koduväljak. Seal peetakse ka tuntud üliõpilaste korvpalliturniiri John R. Wooden Classic. Igal aastal külastavad Arrowhead Pondi Ringling Brosi ja Barnum & Bailey tsirkus ja Harlem Globetrotters. 

Areeni aadress on 2695 East Katella Ave. Anaheim, CA 92806, USA.

## Välislingid

*Honda Centeri koduleht (*inglise keeles*)
Paraná jõgi

**Paraná** [paran'aa] on Lõuna-Ameerika suuruselt teine jõgi Amazonase järel. Ta algab Brasiilias Paranaíba ja Rio Grande jõe ühinemisel, voolab lõunasse läbi Brasiilia ja Argentina ning Paraguay piirijõena ja suubub Buenos Airese lähedal La Plata lahte. Tema nimi tähendab tupi keeles 'meretaoline'.

Paraná pikkus on 2570 km, ent Paranaíba jõe lähtest lugedes 3998 km, valgla suurus 2 879 871 km², vooluhulk 17 500 m³/s. Suurimad lisajõed on Iguaçu ja Paraguay jõgi.

Paraguay ja Brasiilia piiril asub jõel Itaipú hüdroelektrijaam, mis avati 1984. Varem oli selles kohas Saltos del Guaira linna lähedal Sete Quedase juga, kus jõgi langes seitsmeosalise kaskaadina. Pärast Itaipú tammi rajamist Ciudad del Este ja Foz do Iguaçu kaksiklinna lähedale jäi kaskaad veehoidla alla. Selle veehoidla keskjoont mööda kulgeb Brasiilia ja Paraguay piir.

Tammist pisut allpool suubub Paranásse Iguaçu. Selles kohas asub Paraguay, Argentina ja Brasiilia kolmikpunkt. Pärast Encarnaciòni ja Posadase kaksiklinna läbimist pöördub jõgi läände ja voolab kuni Paraguay jõe suudmeni. Selles kohas asub Paraguay kõige madalam punkt. Seal pöördub jõgi lõunasse ja voolab Rosariost allpool kagusse, kuni suubub La Plata lahte, moodustades 60 km pikkuse delta. Samasse lahte suubub ka Uruguay jõgi, mida vahel nimetatakse Paraná lisajõeks.

Minevikus oli Paraná kogu oma pikkuses laevatatav. Tänapäeval ei ole see ehitatud hüdroelektrijaamade ja tammide tõttu enam võimalik. Seda kompenseerib toodetav hüdroenergia: nii on Paraguay saanud maailma suurimaks hüdroenergia eksportijaks.

## Välislingid
Kölni vapp

**Kölni vapp** on Saksamaa Liitvabariigi Nordrhein-Westfaleni liidumaa suurima linna Kölni vapp.

## Ajalugu
Köln oli Lübecki kõrval teine Saksa linn, mis pani aluse Hansa Liidule. Seetõttu on Kölni vapp hansavärvides, punane ja valge. Kolm krooni vapil tähistavad kolme kuningat (kolme tarka). Üksteist musta täppi on vapil püha Ursula mälestuseks, kes koos 11 (hilisemates versioonides 11 000) neitsiga Kölni linna lähedal palverännakul olles hunnide väejuhi Attila käe läbi hukka said. Algselt tähistavad need märgid hermeliinisabasid, mis ehivad Ursula kodupaiga Bretagne’i vappi.
Jujuy provints

**Jujuy provints** on Argentina 1. järgu haldusüksus. Asub riigi loodenurgas. Piirneb Tšiili ja Boliiviaga ning Salta provintsiga.

Provints jaguneb 16 kohalikuks omavalitsuseks.


File:Cerro de los siete colores.jpg|
File:Pucará de Tilcara 01.JPG|
File:Camino a Villa Nougues (Tucumán).jpg|
File:Jujuy-Capital-P3110030.JPG|


## Viited

## Välislingid

*Provintsi koduleht
Stanley karikas

**Stanley karikas** on USA ja Kanada jäähokiliiga NHL võitjale antav karikas.

Tänapäeval Stanley Cupi otsas asuv karikas on lord Stanley poolt 1893. aastal kingitud algupärase karika täpne koopia. Originaal asendati 1969. aastal, kuna see muutus hapraks ja kergesti vigastatavaks. Lord Stanleyt karikat saab siiski näha jäähoki kuulsuste hallis (Hockey Hall of Fame) Torontos.

## Karika kasv
Varem kirjutati auhinnale mängijate nimed, graveerides need otse algsele karikale. Graveerimiseks kasutati kas nugasid või naelu. 1890–1930 lisati karika alla järjest metall-linte, et säilitada võitnud meeskondade ja nende mängijate nimesid. Selle aja kestel muutus karika suurus peaaegu igal aastal. 1939. aastal Stanley Cupi suurus fikseeriti ja auhind omandas sigari kuju. Sellisena püsis karikas kuni 1948. aastani, mil see ehitati ümber kaheosaliseks (suure tünni taolise aluse ja eemaldatava krae ning kausiga). Praegust ühes tükis karikat tutvustati maailmale 1958. aastal.

## NHL-i meistrid

## Stanley karika finaalide ajastu (alates 1915. aastast)

### Aktiivsed meeskonnad

Allolevas tabelis on meeskonnad järjestatud esmalt esinemiste arvu, seejärel võitude arvu järgi. Veerus "Hooajad" tähistavad *'rõhutatud aastad* Stanley karika finaalis võidetud esinemisi. Kui pole märgitud teisiti, mängisid meeskonnad NHL-is ainult ajal, mil nad võistlesid Stanley karika nimel.

Märkmed:
* Montreal Canadiensi ja Seattle Metropolitansi kohtumine sisaldab 1919. aasta Stanley karikafinaali, mis lõppes Hispaania gripiepideemia tõttu otsuseta. Seda ei peeta kummagi meeskonna ametlikuks sarja võiduks ega kaotuseks.

## Viited
Asi

**Asi**  kõige üldisemas tähenduses on ükskõik mis ese (kaasa arvatud elusolend). 

## Vaata ka
*asi iseeneses
*asi meie jaoks
*entiteet
*ese
*miski
*objekt
*olend
*Olev
Pereslavl-Zalesski

**Pereslavl-Zalesski** on linn Venemaal Jaroslavli oblastis, Pereslavli rajooni keskus. Asub Pleštšejevo järve lõunakaldal kohas, kus sinna suubub Trubež, 130 km Moskvast kirdes.

Linnas asuvad Venemaa TA Programmisüsteemide Instituut, "Kodaki" keemiakombinaat, tekstiilitööstus ja õmblusvabrik. Toiduainetest toodetakse leiba ja juustu. On ka masinaehitusettevõte ja tubakavabrik.

Linna lähedal asub auruvedurite muuseum. Linna piiril asub Kleštšenski kompleks, 11. sajandist pärit Kleštšini linna muldvallid. Linnas on Fjodorovi ja Nikolski nunnaklooster ning Troitski Danilovi ja Nikitski mungaklooster. Upenski-Goritski klooster ei tegutse. On ka palju kirikuhooneid.
## Ajalugu
Pleštšejevo järve ümbrus oli asustatud juba meie ajaarvamise alguses, kui seal elasid soomeugrilased.

Linna, algselt *Perejaslavl*-Zalesski  asutas 1152 Juri Dolgoruki Zalesje pealinnaks. Nime võttis ta Lõuna-Vene aladel asunud Perejaslavli järgi; alles hiljem lühenes nimi Pereslavliks. Pereslavl-Zalesski on võimalik tõlkida ka "metsatagune Pereslavl". Linnaks sai ta 1178.

Dmitri Aleksandrovitš, kes oli 1276–1294 (vaheajaga) Vladimiri suurvürst, elas ise Pereslavlis, mistõttu see oli sellal faktiliselt Vladimiri vürstiriigi pealinn. 1302 liideti Pereslavl-Zalesski Moskva vürstiriigiga. 

1382. aastal ja 1408. aastal vallutasid ja röövisid linna paljaks Kuldhordi väed, 1608. aastal Segaduste ajal Rzeczpospolita väed.

1692 rajas Moskva tsaar Peeter I Pleštšejevo järvele väikese laevastiku, millest kasvas välja Venemaa sõjamerelaevastik.

## Viited

## Välislingid

*Pereslavl-Zalesski mitteametlik koduleht
*Linna infoportaal
*Programmisüsteemide Instituudi koduleht
*Soomeugrilaste püha sinine kivi (*vene keeles*)
Nero järv

**Nero järv** (vene *oзеро Неро*) on järv Venemaal Jaroslavli oblastis Moskva kõrgustiku kirdeservas. Järve lõunakaldal asub Rostovi linn.

Järvest voolab välja Veksa jõgi.

Järve pindala on 54 km&sup2; ja suurim sügavus on 3,6 m. Järve põhi on kaetud paksu sapropeelikihiga.

## Välislingid

*Satelliidipilt Google'ilt
Oskar Kerson

**Oskar Kerson** (30. aprill (vkj)/ 12. mai 1887 Laatre vald, Sangaste kihelkond, Tartumaa – 31. detsember 1980 London) oli eesti ettevõtja ja diplomaat.

Ta lõpetas 1903. aastal Valga Reaalkooli. Sooritas 1907. aastal Tartu Keiserliku Ülikooli juures apteekriabilise eksami. 

Õppis aastatel 1910–1914 Riia Polütehnilises Instituudis. Oli korp! Vironia vilistlane. 

(Eesti Kunstsarve Tehased O. Kerson & Ko asutaja ja juhataja 1927–1940),

Ta oli Eesti Vabariigi saatkonna Moskvas kaubandusatašee 1924–1926 ja 1930. aastatel Kreeka aukonsul Tallinnas.

Majanduskoja esimees 1941–1944.

Inglismaal elades oli ta Eesti Panga president eksiilis 21. jaanuarist 1968 kuni surmani.

## Teoseid
*Kooritud piima tulutoovam kasutamisviis. Tallinn 1932. 3 lk 
*"Rada otsides". Mälestusi. London 1972. 242 lk 

## Isiklikku
Tema poolvend oli mereväelane Karl Aleksander Freimann.

Kersonile kuulunud villas (arhitekt Edgar Johan Kuusik) Nurme tänav 40 töötab Nõmme noorte huvikool.

## Välislingid
*TLÜAR väliseesti isikud
Peterhof

**Peterhof** (vene *Петергоф*) on linn Venemaal, Peterburi eeslinn. Kuulub Peterburi haldusalasse ja asub Peterburi kesklinnast 20 km lääne pool. Linnas asub samanimeline Peterhofi paleedekompleks.

1872. aastal Balti Raudtee Selts ostis ära Peterburi–Peterhofi–Oranienbaumi raudtee. Seltsi osaks sai ka läbi Ligovo ja Krasnoje Selo kulgenud haruraudtee, mis võimaldas Balti raudteele paremat ühendust Peterburiga. Balti raudtee peakorter koliti Balti jaamast Peterhofi raudteejaama, mis nimetati ümber Balti vaksaliks.

Aastatel 1944–1997 oli linna ametlik nimi **Petrodvorets**.

Elanike arv oli 64 800 (2005) ja 73 154 (2010); pindala 48,3 km².

## Välislingid
*http://www.mo-petergof.spb.ru/
*http://www.peterhof.ru/
Itaalia parlament

**Itaalia parlament** (Itaalia keeles: *Parlamento Italiano*) on Itaalia seadusandlik organ. See on kahekojaline parlament, mis koosneb saadikutekojast (*Camera dei Deputati*) ehk alamkoda ja senatist (*Senato della Repubblica*) ehk ülemkoda.  

Kokku kuulub parlamenti 945 valitud liiget. Saadikutekojas on 630 liiget (*deputati*) ja senatis 315 liiget (*senatori*)ning valitakse üldistel ja otsestel valimistel viieks aastaks. 

Alates 2005. aastast on mõlema koja valimistel kasutusel proportsionaalne valimissüsteem. Enamuse saab koalitsioon, mis valitakse saadikutekojas üleriiklikul tasandil ning senatisse regionaalsel tasandil. 

1948. aasta Itaalia konstitutsioon sätestas Itaalia parlamendis kahekojalisena, kusjuures mõlemal on võrdsed õigused ja kohustused. See on üks vorm parlamentaarsest demokraatiast – niinimetatud "täiuslik bikameralism".
Kaks koda on üksteisest sõltumatud ja ei või taasühineda, välja arvatud juhul, mis on kirjas konstitutsioonis. Saadikutekojas on 630 liiget (suurim arv maailmas, kui Hiina välja arvata) ja senatis on 315 valitud kandidaati ja mõned eluaegsed senaatorid, nagu endised presidendid, ning kuni viis inimest, kelle määrab president, kuna nad on andnud olulise panuse riigi saavutustes sotsiaalses või teaduslikus arengus. Alates 15. maist 2006 on seal seitse elutöö senaatorit, millest kolm on endised presidendid.

Parlamendi peamine ülesanne on olla seadusandlik jõud. Selleks, et seaduse eelnõud saaksid seaduse jõu, peavad selle heaks kiitma mõlemad kojad teineteisest sõltumatult. Kui üks koda on seaduse läbi arutanud, parandanud ja heaks kiitnud või tagasi lükanud, siis teine koda võib sellesse veel parandusi teha ja kas heaks kiita või tagasi lükata. Kui seadus kiidetakse teises kojas heaks, aga tehakse parandusi, läheb see tagasi esimesse kotta. Parlamendi poolt vastu võetud seadused kinnitab Itaalia president ja siis saab see kehtivaks seaduseks. 

Selleks, et president saaks heaks kiita uue valitsuse, peab see saama eelneva heakskiidu mõlemalt parlamendi kojalt. Parlament võib ka igal ajal korraldada uue usaldushääletuse valitsusele.

Parlamendi mõlema koja ühine istung kinnitab ametisse Itaalia presidendi.

## Välislingid

*Ametlik koduleht (Itaalia keeles)
Taip (Tšetšeenia)

**Taip** ehk **teip** on Tšetšeeni klann (hõim), kuhu kuuluvad peamiselt sugulased. Teipe on erinevaid, neid juhivad teibijuhid. Tšetšeenid järgivad peamiselt sufismi, milles on erinevad tarikaadid, mis omakorda lähtuvad erinevatest vaimsetest õpetustest islamist. Tšetšeenias on kaks põhilist tarikaati, mida teibid järgivad: need on Nakšbandi ja Kadiri omad.

Taipide mõju suurenes taas pärast kolhooside lagunemisega. Tšetšeenia 1992. aasta põhiseadusega määrati nende staatus ja taipidel lubati rajada eraarmee. Enamik taipe toetas Džohhar Dudajevi poliitikat, teised hakkasid vastutegevust arendama (nn. Tereki Tšetšeenia Vabariik). 1994-1996 osalesid nad  esimeses Tšetšeenia sõjas. 1999. aastast on rikutud nende staatust (venelased saatsid eraarmeed laiali, sõjategevus segas jne...). Osa taipe on läinud kaasa vastupanuliikumisega, teised on harjunud Tšetšeeni  Vabariigi korraga. Tšetšeenia 2003. aasta põhiseadus kaotas enamus taipide privileegidest.

Kokku on umbes 130-233 teipi (mõnedel andmetel kuni 300).

## Viited
Laura Rose Lopes

**Laura Rose Lopes** (sünninimi **Laura Parker Bowles**; sündinud 1. jaanuaril 1978) on inglise kunstikaupmees ja kuraator, laiemalt tuntud kui Suurbritannia kuninganna Camilla tütar esimesest abielust. Tema ema praegune abikaasa ja seega võõrasisa on Suurbritannia kuningas Charles III. 

Laura Lopesi isa on Andrew Parker Bowles. Tema vanem vend on ajakirjanik Tom Parker Bowles. 

Ta õppis Dorsetis St Mary koolis, mis oli katoliiklik tütarlastekool. Laurat ja Tomi kasvatati katoliiklasteks, kuna nende isa ja isapoolne vanaema olid katoliiklased. Hiljem õppis Laura Oxfordi ülikoolis ajalugu. 

Ta abiellus 6. mail 2006 raamatupidaja Harry Lopesiga (s. 1977). Neil on 2008. aastal sündinud tütar ja 2009. aastal sündisid kaksikud pojad. 

Nende perele kuulub üks kunstigalerii Londonis. 

## Välislingid

* Sydney Morning Herald: Prints Charlesi kasutütar abiellus *(inglise keeles)*
* The Royalist: Uue aasta lapselaps Camillale *(inglise keeles)*
* Daily Mail: Cornwalli hertsoginna tütrel Laural sündis tütar *(inglise keeles)*
Tallinna piiskoppide loend

**Tallinna piiskoppide loendis** on ära toodud keskaegsed roomakatoliku kiriku Tallinna piiskopid aastail 1219–1561 ning luterlikud Tallinna piiskopid aastail 1565–1710. Loend on mittetäielik.

### Katoliiklikud piiskopid
*1219–1227, Wesselin, 
*1238(?)–1260, Thorkill, 
*1260(?)–1279, Thrugot, 
*1280–1294(?), Johannes I,  (taani keeles *Biskop Jens i. af Reval*)
*1298–1323, Heinrich I, OFM, 
*1323–1351(?), Olav, OFM, 
*1352–1389(?), Ludwig von Münster (*Ludovicus de Monasterio*),  Münsterist Vestfaalist 
*1390–1403(?), Johannes II Rekeling, 
*1403–1405, Dietrich Tolke, 
*1405–1418, Johannes III Ochmann, 
*1418–1419, Arnold Stoltevoet,  Vestfaalist
*1419–1456, Heinrich II von Üxküll,  Vestfaalist
*1457–1475, Eberhard Kalle, 
*1475–1477, Iwanus Stoltevoet, Vestfaalist
*1477–1492, Simon von der Borch, 
*1493–1509, Nikolaus Rodendorf, 
*1509–1513, Gottschalk Hagen, 
*1513–1514, Christian Czernekow, 
** Christian Bomhower, elekt, 1514, ei kinnitatud paavsti poolt
*1514–1524, Johannes IV Blankenfeld,  (ka Tartu piiskop ja Riia peapiiskop)

*1525–1530, Georg von Tiesenhausen, 
*1531–1536, Johannes V Roterd 
*1536–1551, Arnold Anebat, 
*1551–1557, Friedrich von Ampten, 
*1558–1560, Moritz Wrangel, 
*1560–1561, Magnus von Holstein (viimane ametlikult katoliiklik piiskop, tegelikult luterlane

### Luterlikud Eestimaa ja Tallinna piiskopid

*1565 Peter Folling
...
*1583–1586 Christian Agricola
...
*1638–1657 Joachim Jhering
*1658–1664 Andreas Virginius
*1665–1676 Johann Jacob Pfeiff
*1677–1684 Jakob Helwig
*1684–1693 Johann Heinrich Gerth
*1693–1701 Joachim Salemann
*1701–1710 Jacob Lang

## Vaata ka
*Tallinna piiskopkond
*Katoliku kirik Eestis
*Saare-Lääne piiskoppide loend
*Tartu piiskoppide loend
*Vana-Liivimaa
## Viited

## Kirjandus
*Peep Peeter Rebane, The Danish bishops of Tallinn, 1260–1346. Pennsylvania State University, Ogontz Campus, The Journal of Baltic Studies, Vol. 5, No. 4 (Winter 1974) Pages 315-328,
Stargard

**Stargard** (saksa *Stargard in Pommern*) on linn Poolas,  36 km kaugusel Szczecinist.

Kuni 1945. aastani oli linn Saksamaa koosseisus. 1950–2015 oli linna nimi Stargard Szczeciński.

Kuulub 1999. aastast Lääne-Pomorze vojevoodkonda, aastatel 1975–1998 kuulus Szczecini vojevoodkonda.

## Välislingid

* Stargardi linna koduleht (*poola keeles*)